Bichi: Aminu Ado ya sauke Sarkin Bai, daya daga cikin wadanda suka nada marigayi Ado Bayero sarki ▷ Legit.ng
Bichi: Aminu Ado ya sauke Sarkin Bai, daya daga cikin wadanda suka nada marigayi Ado Bayero sarki
7 months ago 7952 views by Naziru Dalha Taura
Masarautar Bichi, daya daga cikin sabbin masarautun da gwamnatin jihar Kano ta kirkira, ta sanar da dakatar da manyan hakimai guda biyar da har yanzu basu yi mubaya'a ga sabon sarki, Aminu Ado Bayero, ba har yanzu.
Manyan hakiman guda biyar da wannan hukunci ya shafa sun hada da hakimin Dambatta, Mukhtar Adnan, hakimin Minjibir, takwaransa na Dawakin Tofa da kuma na Bichi. An sanar da dakatar da hakiman ne bayan kammala zaman fada na ranar Lahadi, 15 ga watan Disamba.
Kazalika, an maye gurbin manyan hakiman nan take, ba tare da wani bata lokaci ba.
Sabbin hakiman da aka sanar da nada, domin maye gurbin wadanda aka tube, sune kamar haka; Abdulhamid Ado Bayero a matsayin sabon hakimin Bichi, Ma'awuya Abbas Sanusi a matsayin sabon hakimin Tsanyawa, Dakta Abdullahi Maikano Rabi'u a matsayin sabon hakimin Dawakin Tofa, sai tsohon haimin Makoda, Alhaji Wada Waziri, a matsayin sabon hakimin Dambatta, da kuma Malam Isma'il Sarkin Fulani a matsayin sabon hakimin Minjibir.
Sarkin masarautar Bichi, Aminu Ado Bayero
Alhaji Labaran Abdullahi zai maye gurbin tsohon hakimin karamar hukumar Makoda da aka nada a matsayin sabon hakimin Dambatta.
Sanarwar ta kara da cewa nadin sabbin hakiman ya fara aiki daga ranar da sanarwa ta fita, watau Lahadi, 15 ga watan Disamba, 2019.
DUBA WANNAN: Aiyukan alherin marigayi Sani Abacha guda biyar da kwata - kwata ba a maganarsu
Daya daga cikin hakiman da aka sauke, Mukhtar Adnan, ya zama mamba a majalisar nada sarkin Kano a shekarar 1954, kuma yana daga cikin wadanda suka nada tsohon sarkin Kano, Marigayi Ado Bayero, a shekarar 1964, kamar yadda gidan radiyo mai zaman kansa a Kano, Dabo FM, ya sanar.
Ana tunanin cewa hakiman da aka tube din suna cigaba da biyayya ne ga sarkin Kano, Muhammadu Sanusi II, wanda yake yaki da kirkirar sabbin masarautu a jihar Kano.
Hausa NewsJihar Kano Latest NewsSarkin Kano Muhammad Sanusi Ii Latest NewsKano StateNadin Sarauta
12 hours ago 15756 views
11 hours ago 96267 views
12 minutes ago 1341 views
11 minutes ago 2419 views
33 minutes ago 1129 views
12 hours ago 11336 views
10 hours ago 4847 views
Kano: Masarautar Karaye ta kwace rawunan wasu manyan hakimai 2, ta bayyana dalili